CELEX: 62022TN0013
Language: ga
Date: 2022-01-03 00:00:00
Title: Cás T-13/22: Caingean arna tabhairt an 3 Eanáir 2022 – Loutsou v EUIPO (POLIS LOUTRON)

28.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 138/11
            
         
      Caingean arna tabhairt an 3 Eanáir 2022 – Loutsou v EUIPO (POLIS LOUTRON)
      (Cás T-13/22)
      (2022/C 138/25)
      Teanga an cháis: an Ghréigis
      
         Páirtithe
      
      
         Iarratasóir: Alexandra Loutsou (Thessaloniki, an Ghréig) (ionadaí: S. Psomakakis, dlíodóir)
      
         Cosantóir: Oifig Maoine Intleachtúla an Aontais Eorpaigh (EUIPO)
      
         Sonraí na n-imeachtaí os comhair EUIPO
      
      
         Trádmharc atá faoi cheist: Marc fíortha de chuid an Aontais Eorpaigh ina bhfuil na gnéithe focail “POLIS LOUTRON” – Iarratas ar chlárú Uimh. 18 144 809
      
         Cinneadh atá faoi chonspóid: Cinneadh ón gcéad Bhord Achomhairc de EUIPO an 20 Deireadh Fómhair i gcás R 544/2020-1
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  an t-iarratas seo a cheadú;
               
            
                  —
               
               
                  an cinneadh atá faoi chonspóid a chur ar neamhní;
               
            
                  —
               
               
                  a dhearbhú go bhfuil an t-achomharc i gcoinne an gcinnidh ón gCéad Bhord Achomhairc de EUIPO i gcás R 544/2020-1, a bhaineann le hiarratas ar thrádmharc de chuid an Aontais Eorpaigh Uimh. 18 144 809 a chlárú inghlactha agus go bhfuil bunús maith leis;
               
            
                  —
               
               
                  Cinneadh Uimh. L 110an 8 Samhain 2019 maidir le fógra na bhforas diúltaithe d’iarratas ar thrádmharc de chuid an Aontais Eorpaigh Uimh. 18144809 a chur ar neamhní go páirteach, chun seasamh leis an iarratas i dtrácht ina iomláine agus chun an trádmharc i dtrácht a chlárú mar shainchomhartha ar tháirgí agus ar sheirbhísí an iarratasóra laistigh de chríoch an Aontais Eorpaigh le haghaidh aicmiú na n-aicmí arna n-éileamh;
               
            
                  —
               
               
                  Cinneadh Uimh. L 123an 20 Eanáir 2020 maidir le diúltú d’iarratas ar thrádmharc de chuid an Aontais Eorpaigh Uimh. 18144809 a chur ar neamhní go páirteach, chun seasamh leis an iarratas i dtrácht ina iomláine agus chun an trádmharc i dtrácht a chosaint mar shainchomhartha ar tháirgí agus ar sheirbhísí an iarratasóra laistigh de chríoch an Aontais Eorpaigh le haghaidh aicmiú na n-aicmí arna n-éileamh;
               
            
                  —
               
               
                  a ordú don chosantóir riaracháin, Oifig Maoine Intleachtúla an Aontais Eorpaigh, an trádmharc POLIS LOUTRON a chosaint maidir leis na haicmí go léir arna n-éileamh agus na hearraí agus seirbhísí go léir arna n-iarr;
               
            
                  —
               
               
                  a ordú don chosantóir na costais a íoc.
               
            
         Saincheist dlí arna maíomh
      
      Leis an gcinneadh atá faoi chonspóid, léiríodh agus cuireadh i bhfeidhm go mícheart forálacha Airteagal 7(1)(b) agus (c), de Rialachán (AE) 2017/1001 ó Pharlaimint na hEorpa agus ón gComhairle an 14 Meitheamh 2017 a mhéid, maidir le trádmharc de chuid an Aontais Eorpaigh, mar is amhlaidh i gcás an trádmharc atá i gceist, nach bhfuil aon chineál tuairisciúil ná easpa sainiúlachta ann agus, dá bhrí sin, nach bhfuil aon fhoras ann diúltú don trádmharc a chlárú le haghaidh na n-aicmí arna n-éileamh agus na seirbhísí a bhaineann leis na haicmí sin.